Raoul Walsh | Raamaturott Viki | FANDOM powered by Wikia
Raamaturott artiklid (W), Ameerika Ühendriikide filmilavastajad, Sündinud 1887, Surnud 1980
Raoul Walsh John Wilkes Boothina filmis "Rahvuse sünd" (1915)
Raoul Walsh (11. märts 1887 New York – 31. detsember 1980 Simi Valley, California) oli USA filmilavastaja ja näitleja. Ta oli Ameerika Filmiakadeemia üks asutajaliikmeid 1927. aastal. Walsh lavastas karjääri jooksul umbes 140 filmi. Tema tuntumad filmid on "Karjuvad kahekümnendad" (1939), "They Drive by Night" (1940), "High Sierra" (1941) ja "Raha keerises" (1949). Ta tegi mitu filmi teiste hulgas Errol Flynniga.
Ta oli tummfilminäitleja George Walshi vend. Raoul töötas karjääri algusaastatel näitlejana. Ta alustas teatrinäitelejana New Yorgis, kuid suundus peagi filmimaailma. Ta kolis Hollywoodi ja töötas D. W. Griffithi assistendina. 1914. aastal tegi ta oma esimese täispika filmi "The Life of General Villa" (1914), kus ta ka ise mängis. Walshi tuntuim osatäitmine oli John Wilkes Boothina tummfilmiklassikas "Rahvuse sünd" ("The Birth of a Nation"; 1915). Selle järel lavastas ta "Regeneration", mida peetakse esimeseks gängsterifilmiks.
Raoul Walsh (keskel) 1918. aastal
1920. aastatel tõi suuremat edu fantaasiafilm "Bagdadi varas" ("The Thief of Bagdad"; 1924), kus näitles oma karjääri tippajal olnud Douglas Fairbanks. Walshi esimene helifilm oli "In Old Arizona" (1929). Filmise ajal kaotas Walsh autoõnnetuses parema silma. Selle järgnes 70 mm film "The Big Trail" (1930), kus tegi oma esimese peaosa John Wayne. 1930. aastatel hakkas Walshi karjäär vähenema, tema filmid ei toonud enam nii suurt edu kui 1920. aastatel.
Walshi karjäär hakkas taas ülesmäge minema, kui ta sõlmis 1939. aastal lepingu Warner Brothersiga. Walsh töötas seal kuni 1953. aastani ja tegi aastas keskmiselt 2–3 filmi. Warneris oldud aastati võib pidada Walshi parimateks. Walsh oli neil aastatel ettevõtte üks kõige usaldusväärsem ja tulutoovam lavastaja. Ta lavastas Warneriga "Karjuvad kahekümnendad" ("The Roaring Twenties"; 1939), "They Drive by Night" (1940) ja "High Sierra" (1941). Sõja-aastail tegi ta mitu sõjafilmi, nt "Desperate Journey" (1942) ja "Northern Pursuit" (1943). Paljudes neis filmides mängis peaosa Errol Flynn. Sõjajärgsetest Warneri filmidest oli kõige edukam "Raha keerises" ("White Heat"; 1949).
Walshi leping Warneriga lõppes 1953. aastal. Siitpeale tegi ta veel mõne filmi. Tema viimane film oli "A Distant Trumpet" (1964). Ta lõpetas kajääri, kuna tema silmanägemine oli liiga palju halvenenud.
Välja otsitud andmebaasist "https://raamaturott.fandom.com/et/wiki/Raoul_Walsh?oldid=34253"